|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*nqE\*pBk\*- +\*yqw\*wce\*xEC\*wCo\*ugc\*dzi\*lro\*wst\*ily\*jus\*zew\*- +\*eDs\*lyd\*lyd\*lyd\*lyd\*btl\*lsr\*jEB\*roD\*jCc\*zfE\*- +\*ftw\*vCD\*yzd\*ltm\*asc\*lok\*tso\*eBA\*iDo\*xvi\*onA\*- +\*ftA\*Eza\*zil\*nxj\*ugc\*trc\*fyi\*bFy\*iju\*bui\*uws\*- +\*xjq\*wrl\*Aiq\*Bkr\*its\*krx\*hAi\*Erk\*bBD\*ocz\*uzq\*- |

****

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 311-01/24-02/1

URBROJ: 2177-1-01/01-24-3

Požega, 18. travnja 2024.

Na temelju članka 12. stavka 1. Odluke o potporama za zapošljavanje i razvoj poduzetništva na području Grada Požege u 2024. godini, KLASA: 311-01/24-02/1, URBROJ: 2177-1-01/01-23-1, Gradonačelnik Grada Požege, objavljuje sljedeći

**J A V N I P O Z I V**

**poduzetnicima i obrtnicima s područja Grada Požege za podnošenje zahtjeva za dodjelu potpora za zapošljavanje i razvoj poduzetništva u 2024. godinu**

1. **KORISNICI SREDSTAVA**

Korisnici sredstava sukladno Odluci o potporama za zapošljavanje i razvoj poduzetništva na području Grada Požege u 2024. godini, KLASA: 311-01/24-02/1, URBROJ: 2177-1-01/01-24-1, (u nastavku teksta: Odluka) mogu biti postojeća i nova mikro i mala trgovačka društva (u nastavku teksta: poduzetnici) sa sjedištem ili poslovnom jedinicom (registrirana poslovnica, trgovačka radnja, ugostiteljski objekt, iznajmljeni poslovni prostor i slično) na području grada Požege, te obrtnici i slobodna zanimanja (u nastavku teksta: obrtnici) sa sjedištem ili poslovnom jedinicom na području Grada Požege koji nemaju nepodmirenih obveza prema Gradu Požegi kao i nepodmirenih obaveza prema Gradu Požegi za nekretnine na kojima je sjedište trgovačkog društva ili obrta, što se utvrđuje po službenoj dužnosti, kao i nepodmirenih obveza na ime javnih davanja prema Republici Hrvatskoj.

Mikro trgovačka društva su ona koja ne prelaze dva od sljedećih uvjeta:

- ukupna aktiva 350.000,00 eura

- prihod 700.000,00 eura

- prosječan broj radnika tijekom poslovne godine – deset radnika.

Mala trgovačka društva su ona koja ne prelaze dva od sljedećih uvjeta:

- ukupna aktiva 4.000.000,00 eura

- prihod 8.000.000,00 eura

- prosječan broj radnika tijekom poslovne godine – 50 radnika.

Izuzetno od stavka 1. ovoga članka korisnici sredstava mogu biti poduzetnici i obrtnici koji imaju nepodmirenih obveza prema Gradu Požegi kao i nepodmirenih obaveza prema Gradu Požegi za nekretnine na kojima je sjedište trgovačkog društva ili obrta što se utvrđuje po službenoj dužnosti ili obveza na ime javnih davanja prema Republici Hrvatskoj u slučaju da je istima odgođena naplata ili odobrena obročna otplata koja se redovito podmiruje.

1. **NAMJENA SREDSTAVA POTPORA:**

Sredstva potpore mogu koristiti:

1. poduzetnici i obrtnici iz točke I. ovoga Javnog poziva koji će u 2024. godini zaposliti osobe sa prebivalištem ili uobičajenim boravištem na području Grada Požege na neodređeno ili određeno vrijeme od najmanje dvanaest (12) mjeseci, uz uvjet da nisu bile zaposlene unazad trideset (30) dana,
2. obrtnici koji imaju sjedište ili poslovnu jedinicu na području Grada Požege, a koji u 2024. godini započinju s obavljanjem registrirane djelatnosti.

Grad Požega podupire poduzetnike na način da daje slijedeće potpore:

1. Poduzetnicima i obrtnicima iz točke I. ovoga Javnog poziva za svaku novozaposlenu osobu:

* dvanaest mjesečnih isplata u visini do 20% bruto plaće prema Ugovoru o radu, a najviše do 250,00 eura mjesečno.
* korisnik sredstava može koristiti ista za maksimalno 5 novozaposlenih.

1. Obrtnicima koji imaju sjedište ili poslovnu jedinicu na području Grada Požege koji će u 2024. godini započeti obavljanje registrirane djelatnosti: jednokratnu potporu u iznosu od 700,00 eura.

Poduzetnici koji su po prethodnim odlukama Grada Požege već koristili potporu za zapošljavanje, ne mogu koristiti potporu za zapošljavanje iste osobe za koju su potporu dobili, osim ukoliko ne zaposle osobu za koju do sada nisu koristiti potporu za zapošljavanje..

Obrtnici koji su po prethodnim odlukama Grada Požege već koristili potpore za početak obavljanja djelatnosti, ne mogu koristiti potporu za početak obavljanja nove djelatnosti.

1. **UGOVOR O DODJELI SREDSTAVA**

S korisnicima sredstava potpora koji udovoljavaju uvjetima Odluke i pod uvjetom da postoje raspoloživa sredstva, tj. do iskoristivosti sredstava predviđenih za ovu mjeru u Proračunu Grada Požege, Gradonačelnik Grada Požege (u nastavku teksta: Gradonačelnik) zaključuje ugovor o dodjeli potpora s time da je korisnik sredstava obvezan prije potpisa ugovora dostaviti, kao instrument osiguranja provedbe ugovora, zadužnicu ovjerenu kod javnog bilježnika na iznos ukupno odobrenih sredstava.

Osim navedenih uvjeta, ugovor o dodjeli potpora neće se zaključiti ukoliko korisnik sredstava ima nepodmirenih obveza prema Gradu Požegi kao i nepodmirenih obaveza prema Gradu Požegi za nekretnine na kojima je sjedište trgovačkog društva ili obrta što se utvrđuje po službenoj dužnosti i nepodmirenih obveza na ime javnih davanja prema Republici Hrvatskoj ili ne podmiruje redovito obveze, po odobrenoj odgodi naplate odnosno obročnoj otplati dugovanja.

1. **NAČIN ISPLATE POTPORA**

Jednokratna potpora za početak obavljanja djelatnosti isplatit će se u roku od petnaest (15) dana od dana potpisa ugovora o davanju potpora.

Mjesečna potpora za svaku novozaposlenu osobu isplatit će se po isteku svakog mjeseca rada osobe za koju se isplaćuje potpora, u roku petnaest (15) dana od podnesenog zahtjeva za isplatu, uz uvjet predočenja dokaza o isplati plaće novozaposlenoj osobi. Isplata potpore započinje s mjesecom u kojem je podnesen zahtjev za dodjelu potpore.

1. **OBVEZE KORISNIKA SREDSTAVA**

Korisnik sredstava iz točke II. stavka 1. podstavka 1. ovoga Javnog poziva, koji koristi sredstva za zapošljavanje, obvezan je zadržati isti broj zaposlenih osoba, uključujući i novozaposlenu osobu, najmanje do kraja isplate 12 mjesečnih isplata od mjeseca predaje zahtjeva za dodjelu potpore sukladno ovoj Odluci, te svaka tri mjeseca dostaviti izvješće o primicima od nesamostalnog rada (JOPPD obrazac), porezu na dohodak i prirezu, te doprinosima za obvezna osiguranja.

U slučaju da dođe do raskida radnog odnosa novozaposlene osobe ili nekog drugog zaposlenika kod korisnika sredstava iz točke II. stavka 1. podstavka 1. ovoga Javnog poziva unutar roka iz prethodne točke, korisnik sredstava obvezan je Gradu Požegi vratiti isplaćena sredstva po osnovi ove potpore. Izuzetno od navedenog, korisnik sredstava nije obvezan vratiti Gradu Požegi isplaćena sredstva pod uvjetom da umjesto zaposlenika s kojim je raskinut radni odnos zaposli drugog zaposlenika uz uvjete iz točke II. ovoga Javnog poziva, a u roku od šezdeset (60) dana od raskida radnog odnosa.

Ukoliko u roku iz prethodnog stavka korisnik sredstava ne može naći adekvatnog zaposlenika koji nije bio zaposlen unazad trideset dana, može zaposliti novog zaposlenika bez obzira na duljinu nezaposlenosti i to u roku od 30 dana nakon proteka roka iz prethodnog stavka.

Sredstva za drugog zaposlenika bit će isplaćena za mjesece za koje je zaposlenik prijavljen zaključno s istekom dvanaeste (12.) isplate od mjeseca u kojem je podnesen zahtjev za prvog zaposlenika.

Izuzetno od navedenog korisnik sredstava nije obvezan vratiti Gradu Požegi isplaćena sredstva pod uvjetom da niti nakon objavljenog natječaja pri HZZ-u u najmanjem roku od 8 dana, nije uspio zaposliti novog zaposlenika, što potvrđuje preslikom objavljenog natječaja.

Korisnik sredstava koji koristi sredstva za započinjanje obavljanja registrirane djelatnosti obvezan je obavljati djelatnost te imati sjedište ili poslovnu jedinicu na području Grada Požege najmanje dvanaest (12) mjeseci od dana predaje zahtjeva za dodjelu potpore sukladno Odluci. U slučaju da korisnik sredstava prestane obavljati djelatnost ili ako promjeni sjedište ili poslovnu jedinicu izvan područja Grada Požege unutar roka od dvanaest (12) mjeseci od dana predaje zahtjeva za dodjelu potpore, obvezan je Gradu Požegi vratiti isplaćena sredstva po osnovu ove potpore. Korisnik sredstava koji koristi sredstva za započinjanje obavljanja registrirane djelatnosti obvezan je dostaviti dokaz o namjenskom trošenju isplaćenih sredstava u roku šezdeset dana (60) od dana isplate sredstava.

1. **OBRAZAC ZAHTJEVA**

Obrazac zahtjeva za dodjelu potpora za zapošljavanje odnosno početak obavljanja djelatnosti na području Grada Požege i popis dokumentacije koju treba priložiti uz zahtjev podnositelji podižu u pisarnici Upravnog odjela za samoupravu Grada Požege (u nastavku teksta: pisarnica), Trg Sv. Trojstva 1, 34000 Požega, svakim radnim danom u redovno radno vrijeme ili se isti mogu preuzeti na internetskoj stranici Grada Požege, [www.pozega.hr](http://www.pozega.hr) odnosno u prilogu ovoga javnog poziva.

Uz zahtjev za dodjelu potpore za zapošljavanje potrebno je priložiti:

* 1. izvadak o upisu u odgovarajući registar,
  2. financijsku dokumentaciju za utvrđivanje kriterija, odnosno veličine poslodavca (za trgovačka društva), osim za nova poduzeća i novoosnovane obrtnike
* godišnji financijski izvještaj poduzetnika - GFI-POD obrazac, ovjeren od FINA- e,
* prijavu poreza na dobit za godinu za koju je dospjela obveza podnošenja porezne prijave s Bilancom i Računom dobiti i gubitka, ovjerenu od strane Porezne uprave,

1. izjavu poslodavca o broju zaposlenih na dan sklapanja Ugovora sa osobom za koju se traži potpora,
2. izvješće o primicima od nesamostalnog rada (JOPPD obrazac), porezu na dohodak i prirezu, te doprinosima za obvezna osiguranja za mjesec koji prethodi mjesecu u kojem je zaposlena osoba za koju se traži potpora, ovjeren od strane Porezne uprave,
3. popis osoba za koje se traži potpora,
4. dokaz da je osoba za koju se traži potpora nezaposlena minimalno jedan mjesec (potvrda HZZ-a ili sl.),
5. presliku osobne iskaznice osobe za koju se traži potpora,
6. ugovor o radu sa osobom za koju se traži potpora,
7. obrazac prijave na Hrvatski zavod za mirovinsko osiguranje ili sl.,
8. potvrdu Porezne uprave o nepostojanju duga na ime javnih davanja prema Republici Hrvatskoj, ne starija od trideset dana od dana podnošenja zahtjeva za dodjelu potpore ili potvrdu Porezne uprave o postojanju duga na ime javnih davanja iz koje je razvidno da je odobrena obročna otplata duga ili odgoda naplate
9. broj žiro-računa (IBAN)
10. izjavu o korištenim potporama male vrijednosti

Uz zahtjev za dodjelu potpore za početak obavljanja djelatnosti potrebno je priložiti:

1. Rješenje o upisu u odgovarajući registar, i presliku Obrtnice

* 1. potvrdu Porezne uprave o nepostojanju duga na ime javnih davanja ne starija od trideset dana od dana podnošenja zahtjeva za dodjelu potpora ili potvrdu porezne uprave o postojanju duga na ime javnih davanja iz koje je razvidno da je odobrena obročna otplata duga ili odgoda naplate,
  2. ovjereni obrazac prijave u registar obveznika poreza na dohodak.
  3. ovjereni obrazac prijave na Hrvatski zavod za mirovinsko osiguranje ili sl.
  4. presliku osobne iskaznice,
  5. broj žiro-računa (IBAN)
  6. izjavu o korištenim potporama male vrijednosti

1. **PODNOŠENJE ZAHTJEVA**

Zahtjevi se podnose preporučenom poštanskom pošiljkom ili neposredno u pisarnicu, na adresu: GRAD POŽEGA, UPRAVNI ODJEL ZA KOMUNALNE DJELATNOSTI I GOSPODARENJE, Trg Sv. Trojstva 1, 34000 Požega, - ZAHTJEV ZA DODJELU POTPORA U 2024." ili putem web obrasca ([www.pozega.hr/e-usluge](http://www.pozega.hr/e-usluge)).

1. ROK ZA PODNOŠENJE ZAHTJEVA

* do 31. 12. 2024. ili do iskorištenja osiguranih sredstava za ovu namjenu.

1. **NEPOTPUNI ZAHTJEVI**

* u slučaju nepotpune prijave podnositelj prijave bit će obaviješten o dopuni prijave.

GRADONAČELNIK

dr.sc. Željko Glavić